ગુજરાતના ગુપ્તચર તંત્ર દ્વારા ચૂંટણી પહેલાનો સર્વે હાથ ધરાયો હતો, જેમાં પાટીદાર અનામત આંદોલનની ઇફેકટ તેમજ ભાજપ સામેનો અસંતોષ ઉમેદવારો પ્રત્યેનું મતદારોનું વલણ જેવી બાબતો ધ્યાનમાં રાખવામાં આવી હતી. આ સર્વેમાં ઘણા મહત્વના મુદ્દા જાણવા મળ્યા છે, જેમકે મહાનગરપાલિકાઓમાં ભાજપનું પ્રદર્શન નિરાશાજનક નહી હોય પરંતુ સ્પષ્ટ બહુમતી મેળવવી પણ અઘરી છે. જયારે નગરપાલિકાઓની ચૂંટણીમાં ભાજપને અણધાર્યું પરિણામ જાણવા મળે તો નવાઇ નહી. જિલ્લા પંચાયત, તાલુકા પંચાયત તેમજ નગરપાલિકાની ચૂંટણીના પરિણામ અણધાર્યું આવે તેવી શક્યતા જણાય છે.